Funksies – boskombuis
Kom besoek ons gerus vir ‘n kwotasie of kontak ons per epos
Vir ‘n spesiale, bekostigbare en onvergeetlike troue is die Boskombuis die ideale plek om te trou.
Die kalmerende, ontspanne atmosfeer van die Boskombuis laat die gaste en die troupaartjie onmiddellik ontspan sodra hulle instap. Vir ‘n troue wat bietjie anders is as die norm, is die Boskombuis die ideale venue. Die liggies saans tussen die bome sorg vir ‘n sprokies effek, en die groot vuur in die boma is ‘n wenner. In koeler weer sit ons die konkas uit.
Die troue vind plaas voor die visdam en die gaste sit tussen die bome en geniet die rustigeid van die natuur, en die klank van die borrelende water van die fontein. Ons doen spyseniering volgens u behoeftes en is baie maklik aanpasbaar wat dit betref.
Ons kan vir u lewendige musiek deur van die top kunstenaars in ons land aanbied, sowel as die dienste van hoogs professionele fotograwe en videomense om die dag nog net meer spesiaal te maak. Die keuse is joune. Ons pryse sluit in tafels, stoele en eetgerei. Daar is ‘n kontantkroeg beskikbaar.
Bo en behalwe troues bied ons ook verjaarsdaepartytjies, lekker familie byeenkomste en jaareindfunksies aan.
In die ontspanne atmosfeer van die bos laat almal gou hulle hare sak en geniet die gaste dit terdeë.
Alhoewel ons nie kampeergeriewe het nie, is die gaste welkom om tente of karavane te bring en lekker tussen die bome oornag te kamp. Daar is ook verskeie gastehuise in die omtrek waar die gaste kan tuisgaan.
Blaai gerus deur ons Galery vir idees en konsepte, of besoek ons om jou eie styl te bespreek.
Sondae het ons die heerlikste ontbyt en brunch vir R60.00 per persoon. Ons doen ook alle soorte funksies, soos troues, verjaarsdae, familie byeenkomste, jaareind funksies, ens, maar daar word ook minder formele konverensies by ons gehou.
Motorfiets & Perderuiter Byeenkomste
Ons ontvang baie graag motorfietsryers, en daar word gereeld “breakfast runs” na ons gedoen.
Ons doen graag ook “day jols” en rallies.
Ons word ook gereeld besoek deur die perde ruiters, en het spesiale kampe vir die perde, waar die ook ‘n lafenis geniet tussen die bome.